Carl Folke

Carl Folke (født 26. juni 1955 i Stockholm) er en svensk miljøforsker. Han er kjent for sin tverrfaglige forskning innenfor samfunnsøkonomi og økologi, og har økosystemers motstandsdyktighet, resiliens, som et av sine spesialfelt. Han har utvidet resiliensbegrepet til å omfatte samspillet mellom samfunn og økologi, med fokus på kunne leve og videreutvikles i en verden i stadig endring.

Utdannelse og karriere 
I 1990 fikk Folke graden ph.d. i økologisk økonomi/naturressursforvaltning ved Systemekologiska institutionen, Stockholms universitet, med avhandlingen Evaluation of Ecosystem Life-Support: in relation to salmon and wetland exploitation.

Deretter hadde han en kortvarig post.doc.-stilling ved Boston University, Center for Energy and Environmental Systems, før han ble ansatt som dosent i naturressursforvaltning ved Systemekologiska institutionen.

Fra 1991 til 1996 var han assisterende direktør ved Beijerinstitutet för ekologisk ekonomi, under Kungliga Vetenskapsakademien. 

I perioden 1997–2007 var han professor og instituttleder ved Systemekologiska institutionen. I løpet av denne perioden, 1999–2006 var han også direktør for Centre for Transdisciplinary Environmental Research (CTM), som fra 1. januar 2007 er en integrert del av Stockholm Resilience Centre, som han var med på å grunnlegge. Senteret er et samarbeid mellom Stockholms universitet og Beijerinstituttet, Kungliga Vetenskapsakademien.
 
Fra 2007 har han delt sin tid mellom stillingene som direktør ved Beijerinstitutet, og vitenskapsdirektør ved Stockholm Resilience Centre.

Publikasjoner (utvalg) 

Folke har (per 2017) publisert mer enn 200 artikler i fagfellevurderte tidsskrift, i tillegg til 12 bøker og mer enn 60 bokkapitler. 

Hans forskningsresultater og -publikasjoner er viktige for flere fagfelt, og han er en av verdens mest siterte forskere. I Google Scholar er han sitert mer enn 100 000 ganger, og har en h-indeks på 121.

Bøker

Tidsskriftartikler

Faglige verv og hedersbevisninger (utvalg) 

 1995 Pew Scholar Award in Conservation and the Environment. 
 1999–2015 En av grunnleggerne og styremedlem i the Resilience Alliance.
 2002– Medlem av Kungliga Vetenskapsakademien (Klassen for biologiska vetenskaper). I Vetenskapsakademien sitter han også i akademiets komité for miljøforskning, og er en av forskerne i programmet Global Economic Dynamics and the Biosphere.
 2002–2007 Medlem av the Science Council of the International Human Dimensions Programme on Global Environmental Change (IHDP) 
 2002– Ansvarlig redaktør, sammen med Lance Gunderson, for tidsskriftet Ecology and Society.
 2004 Sustainability Science Award of the Ecological Society of America for artikkelen «Catastrophic shifts in ecosystems». Nature, vol. 413: 591–596. 
 2004–2013 Styremedlem, Stockholm Environment Institute.
 2010 Årets sociala kapitalist (med Johan Rockström). Pris som deles ut av tidsskriftet Veckans Affärer.
 2015 Æresdoktor, Katholieke Universiteit Leuven, Belgia.
 2007–2016 Medlem av Scientific Advisory Board, South American Institute for Resilience and Sustainability Studies
 2009–2017 Medlem av Scientific Committee of PECS (Program of ecosystem change and society), (International Council for Science ICSU) 
 2016 IGU Planet and Humanity Medal (International Geographical Union)
 2017– Administrerende direktør for the PECS International Programme Office.
 2017 Innvalgt som medlem i det amerikanske vitenskapsakademiet, National Academy of Sciences.
 2017 Tildelt Gunnerusprisen i bærekraft.

Folke sitter i rådgivende eller redaksjonelt styre for 14 vitenskapelige tidsskrifter, og i Advisory Board for The EAT Foundation.

Referanser

Kilder 
 
 Folkes profil på stockholm resilience centre 
 Carl Folkes CV publisert på beijer.se 
 EAT om Carl Folke

Eksterne lenker 
 Intervju med Carl Folke i Science Watch
 Carl Folke på KU Leuvens nettsted

Økologer 
Personer fra Stockholm